**Referat bestyrelsesmøde nr. 134 Herlevhuse**

**tirsdag den 6. december 2022 kl. 19.00 i bestyrelseslokalet**

Dirigent: Henrik R. Hansen

Referent: Yvonne L. Madsen

Afbud: Michael Lund (syg)  
Tilstede: René Petersen, Palle Jørgensen, Yvonne L. Madsen, Annette Villaume, Irene Petersen, Henrik R. Hansen, Kim Johansen, Johnny Frandsen, Jan Holbæk Nielsen, KAB

Beboerhenvendelse: En beboer spurgte, hvordan det var med lån til individuel boligmodernisering. De havde fået afslag med den begrundelse, at der stadig var lån i huset p.g.a. varmevægge. Bestyrelsen kontakter Louise.

**Jette og Palle sørgede for dejlig gløgg og æbleskiver – tak for det.**

1. Velkomst og præsentation af den nye driftschef Jan Holbæk Nielsen

Både Jan Holbæk Nielsen og bestyrelsen præsenterede sig. Afdelingsbestyrelsen fortalte lidt om vores forventninger til en ny driftschef.

2. Godkendelse af forretningsorden  
Godkendt

3. Konstituering  
Formanden vælges separat på beboermøde.

Palle Jørgensen, kasserer, Yvonne L. Madsen sekretær (er kontakten til bestyrelsen via Herlevhuses hjemmeside)

SAB repræsentantskab: René Petersen (Palle Jørgensen suppleant) – Annette Villaume – Yvonne L. Madsen – Irene Petersen  
Følgegruppe: Palle Jørgensen, Annette Villaume, Yvonne L. Madsen  
Div. udvalg kan ses på vedlagte liste

4. Gennemgang af referat nr. 133 og godkendelse af dagsorden

Referat er godkendt – dagsorden er godkendt

5. Nyt fra   
**Driftsleder:**Skraldebiler og vores egne veje. På baggrund af diskussioner på beboermødet den 22.11. ang. trimning af hække på vores egne veje, blev det besluttet indtil videre, at vores biler gerne på parkeres på vores fortove, men skal parkeres således, at man stadig kan passere på fortovet. Det kommer til at koste reparation af fliser, men det må vi tage med, indtil vi får en besked fra KAB juridisk afd. ang. selvbetaling af klipning af hæk, hvis beboerne ikke overholder havebreve.  
Det blev besluttet, at de beboere, det kommer til at mangle en eller 2 fliser i forbindelse med de nye affaldsbeholdere, skal kontakte ejendomskontoret.

Vi skal have et møde i januar for at gennemgå råderetsreglementet

Vi har fået nyt akut nr. til telefonen efter arbejdstid og weekend. = Belfor 70267963 . Vi får også nogle klistermærker, til uddeling til beboerne.

Teknikere fra Fibia låner vores bestyrelseslokale den 4. januar, så de kan hjælpe de beboere, der har problemer med tilkobling af nettet.

Aktionslisten blev herefter godkendt

6. Følgegruppen

Orientering fra mødet den 28.11.22  
Følgegruppen fortalte om det nye rådgivningsfirma Arkitema-Cowi, som Mick Jensen, vores projektleder har godkendt, som vores nye rådgivningsfirma. De 2 arkitekter fra firmaet fortalte om firmaet og deres visioner for vores helhedsplan. Vi føler os stadig ikke trygge. Vi kan ikke få klart svar på, hvad det er, de vil: er det en fuldstændig helhedsplan, er det en renovering som i 1990´erne, eller er det en delvis klimaskærm. Vi har heller fået et klart svar på vores krav om tagudskiftning.

7. Nyt fra formanden  
Beboermøde 22.11.22

Opfølgning på beboermødet:  
Gladsaxe og Herlev kommuner får endnu et brev vedr. jernpladsen  
Ejendomskontoret tager kontakt til VVS firma. Vi har ikke en serviceaftale, men betaler når fyret bliver serviceret.  
Der bliver sat nye solcellelamper op i den lille park (tidl. Legeplads)  
Ejendomskontoret kontakter beboerne ang. skimmelsvamp  
SAB´s repræsentantskabsmøde den 26. januar 2023 – Palle, Annette, Irene og Yvonne  
Borgmestermøde sammen med andre boligafdelinger den 6. februar 2023 – Annette og Yvonne deltager.

8 Nyt fra udvalgene

- TV udbyder, fibernet.  
Fibiamøder h.h.v. 14. og 23. november   
Der havde været ca 20-25 beboere.   
Mail fra YouSee svar til René  
I dag har Herlevhuse en **coax-kabling**, med **en kollektiv tv-aftale**, hvor beboerne har en tv-pakke, som de betaler over huslejen. Beboerne har let ved at tilslutte deres tv, for signalet ligger allerede i stikket-i-væggen, når nye beboere flytter ind. **Tv-pakken er den primære ydelse**, og så kan beboeren tilkøbe bredbånd, hvis de ønsker det, det er frivilligt. ”Ulempen” er at Herlevhuse skal have administreret opkrævningen af tv-pakken (Grundpakken), men fordelen er at beboeren blot betaler 168,45 kr. (+ rettigheder på kr. 56,14) pr. måned pga. den kollektive rabat.

Den nye **fiber-kabling fra Fibia**, er med **individuel tilslutning**, dvs. hver enkelt husstand skal selv ud og indkøbe sit bredbånd og eventuelt tv-udbud (der er således **ikke** tale om en *kollektiv* tv- eller bredbåndsaftale). Der er ingen fælles opkrævning, hver beboer får sin egen en regning. **Bredbånd er den primære ydelse** og så kan beboeren tilkøbe tv, hvis han/hun ønsker det. Det ser ud til at Fibia har åbnet for adgangen for levering af YouSee’s produkter, men dette vil være til individuelle priser. Det betyder, at en Grundpakke fra YouSee leveret på Fibia’s fiberkabling vil koste 339,- kr. pr. måned. Forudsætningen for at få en TV-pakke fra YouSee på Fibia’s fiber er, at beboeren også skal have et bredbåndsabonnement.

- Det stærke fællesskab ”Herlev Bobler”  
Palle og Irene havde deltaget i statusmødet den 10.11.22. Det ser ud til at gå godt med projektet. Der er flere, der har meldt sig ind.

9. Nyt fra kassereren

Intet

10. Evt.  
Kim kendte en fra Gentofte, som ville få gratis fjernvarme – vi undersøger nærmere